JCh–2014: Kolumbiya Urugvayni 2:0 hisobida yengdi

Jahon chempionati musobaqasining 1/8 finalidan o‘rin olgan Kolumbiya hamda Urugvay terma jamoalari o‘rtasidagi uchrashuvda 2:0 hisobi qayd etilib, kolumbiyaliklarning g‘alabasi bilan yakunlandi, deb yozadi Uff.uz.

O‘yin shiddatli o‘tishi avvaldan taxmin qilingan edi. Sababi, bir tomondan Suaressiz Urugvay qanday o‘ynashi ko‘pchilikka qiziq edi.
Ikkinchi tomondan bo‘lsa, Kolumbiyaning guruh bosqichidagi natijalari tasodif emasligini ko‘rish muhimroq edi. Shunday ham bo‘ldi. Yangi yulduz bo‘lishi kutilayotgan Xames ikki gol urib, jamoasining g‘alabasini ta’minlab berdi.
Chorak finalda Kolumbiya Braziliyaga qarshi maydonga tushadi.
Jahon chempionati, 1/8 final
Kolumbiya – Urugvay 2:0 (1:0, 1:0)
Gollar: 1:0 – 28 Xames, 2:0 – 50 Xames.
Kolumbiya – Ospina, Suniga, Sapata, Yepes, Armero, Agilyar, K. Sanches, Kuadrado (Guarin, 81), Xames (Ramos, 85), Dj. Martines, Guterres (Mexiya, 68).
Urugvay – Muslera, M.Pereyra, Godin, Ximenes, M. Kaseres, A. Pereyra (G. Ramires, 53), A. Gonsales (Ernandes, 67), Arevalo, K. Rodriges, Kavani, Forlan (Stuani, 53).
Ogohlantirishlar: Ximenes (55), Lugano (77), Armero (78).